**ПРЕПИС-ИЗВЛЕЧЕНИЕ ОТ РЕШЕНИЯТА НА ОБЩИНСКИ СЪВЕТ – ТРЯВНА, ОБЛ. ГАБРОВО, ГЛАСУВАНИ НА ЗАСЕДАНИЕ НА 23.01.2020 Г., ПРОТОКОЛ № 2**

 **ПО ТОЧКА ШЕСТА**

**Предложение относно отдаване под наем на имоти, частна общинска собственост – плувен комплекс в гр. Трявна и плувен комплекс гр. Плачковци.**

 **Вносител: Кметът на общината**

**Р Е Ш Е Н И Е № 40**

На основание чл.21, ал.1, т.8 от ЗМСМА, във връзка с чл.14, ал.1, ал. 2, ал. 3 от ЗОС и чл.27, ал.1, ал. 2 от НРПУРОИ, Общински съвет – Трявна

**Р Е Ш И:**

1. Дава съгласие да се отдадат под наем, чрез провеждане на отделни търгове с явно наддаване за срок от 5 /пет/ години на следните имоти, частна общинска собственост:

1.1. Част от имот – частна общинска собственост, плувен комплекс с обща площ, която се отдава 2 311 кв. м, разположен в УПИ II, кв. 33 по плана на гр. Плачковци, /АОС № 20/10.11.1998 г./, включващ следните обекти:

* Голям басейн с площ от 980 кв. м;
* Малък басейн с площ от 170 кв. м;
* Съблекалня – масивна сграда с площ от 62 кв. м;
* Тоалетни – масивни сгради с площ от 6,5 кв. м;
* Гише за билети – масивна сграда с площ от 18,5 кв. м;
* Прилежащ терен – 1074 кв. м.

Начална тръжна месечна наемна цена – 731,00 лв. без ДДС.

Стъпка на наддаване – 50.00 лв.

Върху достигнатата цена на търга се начислява ДДС -20%.

1.2. Част от имот – частна общинска собственост, плувен комплекс с обща площ,

която се отдава 2042,32 кв. м, разположен в поземлен имот с идентификатор 73403.501.1790 по КККР на гр. Трявна /АОС № 78/02.02.1998 г. и АОС № 55/05.12.2007 г., /включващ следните обекти:

* Плувен басейн - голям с площ от 495 кв. м;
* Детски басейн с площ от 150 кв. м;
* едноетажна масивна сграда /съблекални/ на плувен комплекс с площ от

103,90 кв. м;

* Полуподземна сграда /филтърно/ с площ от 16.18 кв. м;
* Прилежащ терен от 1061.24 кв. м
* Постройка навес – бар басейн с дървена конструкция с площ от 216 кв. м,

разположена в имота.

Начална тръжна месечна наемна цена – 911,00 лв. без ДДС.

Стъпка на наддаване – 50.00 лв.

Върху достигнатата цена на търга се начислява ДДС -20%.

2. Задължителни условия за двата търга:

2.1. Имотът да се използва по предназначение – като обществен плувен басейн. Предоставеният имот не може да се преотдава под наем, да се преотстъпва за

ползване, както да се ползва съвместно по договор с трети лица;

2.2. Наемната цена се актуализира ежегодно към датата на подписване на договора, съгласно официален инфлационен индекс на потребителските цени, определен от НСИ и при промяна на Тарифата за определяне началния /минимален/ размер на месечния наем за 1 кв. м полезна площ, при предоставяне на общинска собственост под наем, в лева;

2.3. Наемната цена се заплаща за периода 01.06-10.09;

2.4. Наемателят се задължава да осигури заплати, разходите за охрана на

обектите през цялата година за целия период на договора.

2.5. Наемателят се задължава да поддържа за своя сметка прилежащия терен и

зелените площи.

2.6. Наемателят се задължава да заплаща всички разходи, свързани с ползването

на имота, застраховки, данъци, такси, консумативи, за заплати за персонала, включително разходи за текущ и основен ремонт, извършен със съгласие на Общината и др.;

2.7. След прекратяване на договора за наем всички направени подобрения

остават в полза и собственост на Наемодателя, без да се заплащат.

2.8. Наемателят е длъжен да експлоатира обекта в съответствие с изискванията

на Наредба за водноспасителната дейност и обезопасяването на водните площи и другите нормативни актове, свързани с експлоатацията на обществени плувни басейни.

2.9. Наемателят се задължава да предоставя басейните безплатно за

провеждането на мероприятия, организирани от общинска администрация.

2.10. Наемателят се задължава да организира ежегодни курсове за обучение на

деца, в състава на които да бъдат включвани безплатно деца по препоръка на Местната комисия за борба с противообществените прояви на малолетни и непълнолетни.

1. Възлага на Кмета на Община Трявна да обяви и проведе процедурите, след

което да сключи договори със спечелилите участници.

 Прието с поименно гласуване с 12 гласа „за“, 0 „против“, 3 „въздържал се“.

**ПРЕДСЕДАТЕЛ НА ОБЩИНСКИ СЪВЕТ – ТРЯВНА:**

 **/ инж. СТЕФАН ПЕТРОВ /**